કોંગ્રેસ સાંસદ ક્લાઉડિયા ટેનીએ કહ્યું કે કૂતરાં અને બિલાડી મનોરંજન માટે હોય છે. પરંતુ દુર્ભાગ્યે ચીનમાં દર વર્ષે એક કરોડ કરતાં પણ વધારે કૂતરાંઓ મારી ખાવામાં આવે છે. તેમણે કહ્યું કે આપણા સમાજમાં આ બધી વસ્તુઓ માટે કોઈ સ્થાન નથી. આ ખરડો અમેરિકી મૂલ્યોને દર્શાવે છે અને તમામ દેશોને એક કડક સંદેશ આપવા માગે છે કે અમે આ અમાનવીય અને ક્રૂર વર્તાવને ટેકો નહીં આપીએ. પ્રસ્તાવમાં વિયેતનામ, થાઇલેન્ડ, ફિલિપીન્સ, ઇન્ડોનેશિયા, કંબોડિયા, લાઓસ સરકારોને પણ કૂતરાં અને બિલાડીનાં માંસના વેપાર પર પ્રતિબંધ મૂકનાર કાયદાઓને લાગુ પાડવાની અપીલ કરી છે. એનિમલ વેલ્ફેર ઓર્ગેનાઈઝેશને પણ અમેરિકી સંસદના આ બે કાયદાઓનું સ્વાગત કર્યું છે.